CELEX: 62008TN0408
Language: et
Date: 2008-09-25 00:00:00
Title: Kohtuasi T-408/08: 25. septembril 2008 esitatud hagi — S.F. Turistico Immobiliare versus nõukogu ja komisjon

22.11.2008   
            
            
               ET
            
            
               Euroopa Liidu Teataja
            
            
               C 301/53
            
         25. septembril 2008 esitatud hagi — S.F. Turistico Immobiliare versus nõukogu ja komisjon
   (Kohtuasi T-408/08)
   (2008/C 301/89)
   Kohtumenetluse keel: itaalia
   Pooled
   
      Hageja: S.F. Turistico Immobiliare Srl (Orosei, Itaalia) (esindaja: advokaat L. Marcialis)
   
      Kostjad: Euroopa Liidu Nõukogu ja Euroopa Ühenduste Komisjon
   Hageja nõuded
   Esiteks:
   
               —
            
            
               tühistada Euroopa Ühenduste Komisjoni 2. juuli 2008. aasta otsus C(2008)2997 abikava kohta „1998. aasta piirkondlik seadus nr 9 — Abi nr 272/98 kuritarvitamine”;
            
         
               —
            
            
               mõista kohtukulud hageja kasuks välja komisjonilt.
            
         Teise võimalusena:
   
               —
            
            
               tühistada vaidlustatud otsuse osa, milles ühisturuga on kokkusobimatuks tunnistatud kogu abikava, „va kui abi saaja taotles selle kava alusel abi enne algse investeerimisprojektiga seotud tööde alustamist”, ja milles nõutakse, et Itaalia Vabariik nõuaks asjassepuutuva abi tagasi, ilma et tehtaks erand selle abi suhtes, millel oli ergutav mõju kuludele — mida abi saaja kandis enne abitaotluse esitamist — de minimis sätetes kehtestatud abi piires.
            
         Viimase võimalusena:
   
               —
            
            
               tunnistada õigusvastaseks nõukogu regionaalabijuhiste 98C 74/06 punkt 4.2, mille kohaselt „peab abikavas olema sätestatud, et abitaotlus peab olema esitatud enne projektiga seotud tööde alustamist”, kuna see välistab abisaajatele suunatud kogu abi abikõlbulikkuse, tegemata erandit selle abi suhtes, mis on seotud investeeringutega, mis on tehtud pärast abitaotluse esitamist ja mis on funktsionaalsuselt ja struktuurilt sõltumatud;
            
         
               —
            
            
               tühistada vaidlustatud otsuse see osa, milles nõutakse, et Itaalia Vabariik nõuaks tagasi kogu eelnevalt jaotatud abi, tegemata erandit abi suhtes, millel oli ergutav mõju kuludele, mida abi saaja kandis enne abitaotluse esitamist ja mis oli seotud osadega, mis funktsionaalsuselt ja struktuurilt olid sõltumatud.
            
         Väited ja peamised argumendid
   Vaidlustatud otsus on sama, mis kohtuasjas T-394/08: Regione Sardegna vs. komisjon.
   Väited ja peamised argumendid on sarnased nendega, mis on esitatud eespool viidatud kohtuasjas.
   Hageja leiab eelkõige, et nõukogu regionaalabijuhiste 98C 74/06 punkt 4.2 on EÜ artikli 241 tähenduses õigusvastane, kuna see on tervikuna vastuolus ühenduse abipoliitika üldise loogikaga, eriti seetõttu, et erilises olukorras järeldatakse, et väikese osa planeeritud tööde valmimise tõttu (ca 20 %) ei ole ka kogu ülejäänud töö abikõlbulik, kuigi seda alustati nõuetekohaselt pärast ajavahemikku, mis oli viidatud juhistes nõutud.